بایبارسین گۆجلنمه‌سیندن سوْنرا مملوک سۇلطانلیغی اۆچون ایکی تهلۆکه واریدی، بیرینجیسی موْغوللارین یۆروشو و ایکینجیسی سنجر الحلبی. بایبارس بۇنلارین آراسیندا سنجر الحلبی‌یله قارشیلاشمانی سئچیب، دمشقه اوْردو گؤندردی. بۇنونلا بیر چاغدا حمص ایله حمانین ایّوبی‌لردن اوْلان حاکیمی، موْغوللارلا ساواشی قازاندی. میلادی ۱۲۶۱-جی ایلین باشلانیشیندا بایبارسین اوْردوسو، سنجر الحلبی‌نین گۆجلرین دمشقدن چیخاردیب بۇ شهره گیردیلر. دمشقده یاشایانلارین چوْخو سنجر الحلبی‌دن حمایه ائتمه‌لری اۆچون بایبارسین قارشی‌سیندا دایاندیلار لکن قیسا چاغدا بۇ دایانیش سوْنا چاتیب، شهر بایبارس اطاعتینه گئچدی.